30. 11. 90 De Europæiske Fællesskabers Tidende Nr. L 333/65 (Retsakter hvis offentliggørelse ikke er obligatorisk) KOMMISSIONEN KOMMISSIONENS DIREKTIV ; af 7. november 1990 om ændring af bilag II til Rådets direktiv 66/402/EØF om handel med sædekorn (90/623/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 66/402/EØF af 14. juni 1966 om handel med sædekorn (!), senest ændret ved Kommissionens direktiv 89/2/EØF ?, og ud fra følgende betragtninger : Ifølge den foreliggende videnskabelige og tekniske viden ser det ud til, at visse sorter havre (Avena sativa) af typen »nøgen havre« er velegnet til foder ; det er dog vanskeligt at fremstille frø af disse sorter med en spireevne svarende til den, der normalt opnås af frø af andre havresorter ; ved direktiv 88/506/EØF (?) fastslog Kommissionen, at det som følge af udviklingen i den videnskabelige og tekniske viden var hensigtsmæssigt at nedsætte den mindste spireevne på 85 % af rene frø, der er fastsat for havre i bilag II til direktiv 66/402/EØF for så vidt angår havre- sorter af typen »nøgen havre«, til 75 % ; denne nedsættelse var kun gældende indtil den 30. juni 1990, så yderligere oplysninger om disse sorter kunne indsamles og vurderes ; yderligere oplysninger har vist, at nedsættelsen fortsat bør gælde i en begrænset periode, så der kan indsamles og vurderes flere oplysninger om disse sorter ; de i dette direktiv fastsatte foranstaltninger er i overens- stemmelse med udtalelse fra Den Stående Komité for Frø og Plantemateriale henhørende under Landbrug, Have- brug og Skovbrug — UDSTEDT FØLGENDE DIREKTIV : Artikel 1 I punkt 2 B, litra d), i bilag II til direktiv 66/402/EØF ændres »30. juni 1990« til »31. december 1992«. Artikel 2 Dette direktiv er rettet til medlemsstaterne. Udfærdiget i Bruxelles, den 7. november 1990. På Kommissionens vegne Ray MAC SHARRY Medlem af Kommissionen () EFT nr. 125 af 11. 7. 1966, s. 2309/66. () EFT nr. L 5 af 7. 1. 1989, s. 31. () EFT nr. L 274 af 6. 10. 1988, s. 44.